stanford-oval/wikipedia huggingface dataset:
Friedrich Buschmann
Ura

Isä ja poika matkustivat 1821 Lontooseen, jossa he esittelivät terpodion-soitinta kuninkaallekin. Paluumatkalla he perustivat soitinverstaan Berliiniin, jossa Christian Friedrich alkoi työskennellä suhteellisen itsenäisesti, rakentaen ennen kaikkea terpodion-soittimia.
Buschmannin jälkeläisen Heinrich Buschmannin vuonna 1938 kirjoittamassa, Hohnerin kustantamassa, kirjassa Friedrich Buschmannin sanotaan keksineen vuonna 1821 huuliharpun edeltäjän Auran eli Mundäolinen sekä vuonna 1822 harmonikan ensimmäisenä muotona usein pidetyn edelleen kehitetyn Handäolinen, johon oli kiinnitetty palje ja jossa oli eräänlainen näppäimistömekaniikka.
Kirjan pohjalta Friedrich Buschmann on mainittu siten laajalti muissakin lähteissä ensimmäiseksi harmonikan kehittäjäksi. Aura oli noin neljän tuuman mittainen 15 teräsvapaalehdykkäkieltä rivissä sisältänyt soitin, jota on arveltu käytetyn lähinnä urkujen viritysapuna eikä niinkään itsenäisenä instrumenttina. Dokumentaatio noilta ajoilta on kuitenkin puutteellista, ja ensimmäisenä varmana dokumenttina pidetään Christianin vuonna 1828 isälleen Englantiin lähettämää kirjettä, jossa hän kertoo keksineensä juuri huuliharpun tapaisen instrumentin. Tuo instrumentti oli 4×4-tuumainen joko pyöreä tai kuutiomainen muodoltaan, ja siinä oli mainittu olevan 21 vapaalehdykkäkieltä. Sillä pystyi soittamaan kuusi sointua. Tätä aiemmista soittimista ja väitetyistä patenteista ei ole säilynyt dokumentaatiota. Tarinaa Buschmannin keksimästä harmonikasta on jopa pidetty eräänä saksalaisen kansallismielisyyden ilmentymänä, esimerkkinä ajalleen yleisemmästäkin ilmiöstä, jossa kuuluisat keksinnöt on haluttu "omia" kotimaahan.
Christian Friedrich muutti 1830–1833 Hampuriin, ja hän sai myös kaupungin kansalaisuuden. Hän avioitui Sophien kanssa 1833. Vuosina 1831–1837 hän kiersi esiintymismatkoilla muun muassa esittämässä musiikillista teatteria Etelä-Saksassa, Tanskassa, Ruotsissa, Norjassa, Hollannissa ja Itävallassa ja palasi Hampuriin 1837. Hän kehitti1838 edelleen harmonin edeltäjänä pidettyä Physharmonika-soitinta , johon oli liitetty terpodion. Hänen kerrotaan saaneen samana vuonna soittimesta Hampurin taide- ja käsityöläisyhdistykseltä kultamitalin. Soittimen kerrotaan hävinneen Hampurin suuren palon yhteydessä 1842. Vuonna 1841 hän matkusti viimeiselle esiintymismatkalleen Englantiin, jossa hän soitti terpodionia muun muassa kuningatar Viktorialle.
Kirjallisuutta

Heinrich Buschmann: Christian Friedrich Ludwig Buschmann, der Erfinder der Mund- und der Handharmonika : Ein Beitr. zur Geschichte dieser Musikinstrumente mit Benutzg d. Familienarchivs d. Enkels Ludwig Buschmann, Instrumentenbauer in Hamburg..  Trossingen/Württ.:  Hohner A. G., 1938.  (saksaksi)
Flagship

| Flagship |
| --- | --- |
Perustettu:  24. huhtikuuta 1997
Perustaja:  Yoshiki Okamoto
Lakkautettu:  2007
Toimiala:  videopeliteollisuus
Tuotteet:  videopelit
Omistaja:  Capcom
Infobox OKVirheellinen NIMI-arvo: 
Flagship oli itsenäinen videopelejä kehittävä japanilainen pelitalo, joka perustettiin vuonna 1997. Vuonna 2007 yritys sulautettiin Capcomiin. Yrityksen perusti Yoshiki Okamoto 24. huhtikuuta 1997.[lähde? ]
Yritystä rahoittivat Capcom, Nintendo ja Sega.
Flagship on tehnyt käsikirjoituksia uusille ja jo olemassa oleville tuotteille; käsikirjoitusmateriaalia on tehty muun muassa peleihin Resident Evil Zero ja Resident Evil Code: Veronica. 
Capcomille työskennellessään Flagship on kehittänyt The Legend of Zelda -pelejä Nintendolle Game Boy Colorille ja Game Boy Advancelle.
Flagshipin kehittämät pelit

The Legend of Zelda: Oracle of Ages (Game Boy Color)
The Legend of Zelda: Oracle of Seasons (Game Boy Color)
The Legend of Zelda: Four Swords (Game Boy Advance)
The Legend of Zelda: The Minish Cap (Game Boy Advance)
Flagshipin kehittämät pelit > Oracle-sarja

Vuonna 2000 Flagship aloitti kolmen uuden Zelda-pelin kehittämisen Game Boy Colorille. Projektin valvojana toimi Shigeru Miyamoto ja uuden pelisarjan suunniteltu nimi oli Triforce Trilogy, Triforcen legendan mukaan. Kolme peliä muodostuivat Zelda-pelisarjan kahden ensimmäisen osan uudelleenohjelmoinnista ja kolmannen pelin luomisesta. Miyamoton neuvosta alkuperäisestä suunnitelmasta luovuttiin ja kolmen uuden, Hyrulen kolmen jumalattaren ympärille keskittyvien pelien luominen aloitettiin. Pelisarjan nimeksi vaihdettiin Mysterious Seed Trilogy. Eri vuodenajoissa liikkuva Din-jumalattaren peli oli nimeltään The Mysterious Seed of Power, aikakausissa liikkuva Farore-jumalattaren peli The Mysterious Seed of Courage ja värejä ongelmanratkaisussa käyttävä Nayru-jumalattaren peli The Mysterious Seed of Wisdom. Myöhemmin Nintendo päätti kahden pelin olevan sopivampi määrä ja The Mysterious Seed of Courage peruutettiin. Jäljellä oleva materiaali sekoitettiin, yhteydet jumalattariin poistettiin ja The Legend of Zelda: Oracle of Ages ja The Legend of Zelda: Oracle of Seasons julkaistiin.
Flagshipin kehittämät pelit > Four Swords ja A Link to the Past

Flagship käänsi suositun SNES-pelin The Legend of Zelda: A Link to the Past:n Game Boy Advancelle. Saman pelikasetin kylkiäisenä Flagship suunnitteli uuden, monen pelaajan Zelda-pelin The Legend of Zelda: Four Swords. Four Swordsin ideoita käytettiin myöhemmin Flagshipin suunnittelemassa The Legend of Zelda: The Minish Cap ja Nintendon suunnittelemassa The Legend of Zelda: Four Swords Adventures -peleissä.
Flagshipin kehittämät pelit > The Minish Cap

The Legend of Zelda: The Minish Cap täydentää Four Swordiin liittyvää legendaa. Peli sai markkinoilla hyvän vastaanoton ja se sisältää monia uusia ideoita, jotka mahdollisesti esiintyvät tulevissa Zelda-peleissä.
Aiheesta muualla

Profiili MobyGamesissä (englanniksi)
Albanus Jurva

Juho Albanus Jurva (9. kesäkuuta 1865 Turtola – 4. heinäkuuta 1926 Amerikka) oli suomalainen urkujenrakentaja.
Jurva työskenteli Bror Axel Thulén johtamassa Kangasalan urkutehtaassa 1881–1886. Eteenpäin pyrkivänä ihmisenä hän hankkiutui valtion apurahan turvin ammattioppiin ulkomaille eli Etelä-Saksaan Ludwigsburgiin Eberhard Friedrich Walckerin (1794–1872) vuonna 1820 perustamaan urkurakentamoon kaudeksi 1887–1893. Walckerin urkutehdas valmisti Suomeen 1846–1965 kaikkiaan 45 urut.
Jurva palasi Suomeen 1890-luvulla ja perusti urkurakentamon Lahteen. Ensimmäiset urkunsa hän valmisti Lahden kirkkoon 1895. Lahden-rakentamonsa Jurva myi Lahden Urkutehdas Oy:lle, joka oli aloittanut toimintansa 1902. Jurva perusti 1903 uuden urkurakentamon Hollolaan, mutta vuokrasi sen 1910 Walckerille, ja jäi rakentamon johtajaksi. Lahden Urkutehdas teki konkurssin 1909, ja Walcker lopetti yhteistyönsä Jurvan kanssa 1912, minkä jälkeen Jurva jatkoi joitakin vuosia itsenäisenä urkujen rakentajana. Kun liiketoimet vaikeutuivat, päätti Jurva 1920 muuttaa Amerikkaan.
Lahden seudun urkuteollisuuden tuotteet eli Albanus Jurvan, Lahden Urkutehtaan ja Walckerin sivuliikkeen valmistamat urut muistuttivat toisiaan monilta osin, sillä niiden ilmalaatikot, palkeet, pillit ja soittopöydät olivat pääosin Walckerin tuotantoa. Rakentamojen johtajat olivat opiskelleet Walckerilla ja tekivät sen kanssa avointa yhteistyötä, ja tämän vuoksi on urkuja tutkimalla vaikea selvittää, mitkä urut on Jurvan omissa nimissään rakentamia, mitkä Lahden Urkutehtaan tai Walckerin rakentamia.
Forbidden Siren 2

| Forbidden Siren 2 |
| --- | --- |

Kehittäjä:  SCE Japan Studio, Project Siren
Julkaisija:  Sony
Ohjaaja:  Keiichiro Toyama
Suunnittelija:  Keiichirō Toyama Naoko Satō Jun'ya Ōkura Kōhei Nanri Shin'ichi Takebayashi Satoru Yamabe
Säveltäjä:  Kuniaki Haishima
Pelisarja:  Siren
Julkaistu:  JP 9. helmikuuta 2006AUS 7. heinäkuuta 2006EU 4. elokuuta 2006
Lajityyppi:  selviytymiskauhupeli
Pelimuoto:  yksinpeli
Ikäluokitus:  CERO: C  PEGI: 18 USK: 16  OFLC: MA15+  OFLC: R16
Alusta:  PlayStation 2
Jakelumuoto:  optinen levy
Lisää peliartikkeleitaVideopelien teemasivulla
Infobox OK  : 
Forbidden Siren 2 on SCE Japan Studion ja Project Sirenin kehittämä selviytymiskauhupeli. Pelin on julkaissut Sony vuonna 2006 PlayStation 2:lle. Edeltäjänsä tapaan pelissä hiiviskellään, piiloudutaan, paetaan ja myös tapetaan erilaisia hirviöitä.
Pelille on julkaistu jatko-osa Siren: Blood Curse.
Tarina > Hahmot

| --- | --- |
 Mamoru Itsuki (一樹 守, Itsuki Mamoru)  Ikuko Kifune (木船 郁子, Kifune Ikuko)  Yorito Nagai (永井 頼人, Nagai Yorito)  Takeaki Misawa (三沢 岳明, Misawa Takeaki)  Akiko Kiyota (喜代田 章子, Kiyota Akiko)  Soji Abe (阿部 倉司, Abe Sōji)  Shigeru Fujita (藤田 茂, Fujita Shigeru)  Ichiko Yagura (矢倉 市子, Yagura Ichiko)  Shu Mikami (三上 脩, Mikami Shū)  Kanae (加奈江, Kanae)  Tsuneo Ohta (太田 常雄, Ōta Tsuneo) :  Tomoe Ohta (太田 ともえ, Ōta Tomoe)  Ryuko Tagawa (多河 柳子, Tagawa Ryūko)  Yuri Kishida (岸田 百合, Kishida Yuri)  Hiroshi Okita (沖田 宏, Okita Hiroshi)  Ryuhei Mikami (三上 隆平, Mikami Ryūhei)  Noriko Kifune (木船 倫子, Kifune Noriko)  Tsukasa of Jilldoll (ツカサ・オブ・ジルドール, Tsukasa obu Jirudōru)  Shu Mikamin saksanpaimenkoira, joka toimii Shun oppaana.  Ichiro Nakajima (中島 一郎, Nakajima Ichirō)  Kyoya Suda (須田 恭也, Suda Kyōya)  Nitaka Ichifuji (一藤 二孝, Ichifuji Nitaka)
Tarina > Juoni

Useiden ihmisten lautta hautautuu verenpunaiseen hyökyaaltoon. He joutuvat vangiksi oudolle Yamijima-saarelle, jossa liikuskelee verenhimoisia hahmoja.
Aiheesta muualla

Forbidden Siren 2 MobyGamesissa (englanniksi)
Merkinnän syy: hahmoista voisi kertoa jotain
Ajakka

| Ajakka |
| --- | --- |
Valtiot:  Suomi 
Paikkakunta:  Kuusamo
Koordinaatit:  66°15′30″N, 29°16′42″E
Järvinumero:  73.022.1.024
Mittaustietoja
Pinnankorkeus:  246,1 m 
Rantaviiva:  8,55 km 
Pinta-ala:  0,86 km² 
Tilavuus:  0,0067 km³ 
Keskisyvyys:  7,85 m 
Suurin syvyys:  41,3 m 
 fiAjakka 
Ajakka on paikoin syvä ja rantaviivaltaan varsin mutkainen järvi Kuusamon pohjoisosassa. Sen pinta-ala on 86 hehtaaria. Etäisyys Kuusamon kuntakeskuksesta on 33 kilometriä pohjoiseen.
Maantiede

Ajakan pituus lännestä itään on 2,2 kilometriä. Järven länsiosan syvin kohta on 14 metriä. Keskiosasta itään järvi syvenee aina 42 metriin. Siitä koilliseen järvi madaltuu, mutta ei tasaisesti. Järven keskiosan itään työntyvä kapea Ajakanniemi ja sen koillispuolinen Ajakansaari erottavat matalaa Ajakanlahtea pääaltaasta. Ajakan rannoilla on pientaloja metsän siimeksessä, länsirannalla on Säkkilän kylän kulttuurimaisemaa.
Ajakan pohjoispuolella sijaitseva Ahvenjärvi, koillispuolella sijaitseva Kuivajärvi ja eteläpuolella sijaitseva Lukkolainen ovat samalla korkeustasolla Ajakan kanssa. Ajakan länsipuolisen Säkkilänjärven korkeustaso on 0,1 metriä alempi. Ajakan ja Säkkilänjärven välinen kannas on kapeimmillaan noin 150 metriä leveä.
Ajakan vesitilavuus on 6 745 000 kuutiometriä.
Ajakka (73.022.1.024) kuuluu Kitkajoen yläosan alueeseen (73.022), joka on kolmannen jakovaiheen vesistö Koutajoen vesistössä (73). Toinen jakovaihe on Kitkajärven alue (73.02). Ajakka on Kitkajoen yläosan alueen toiseksi laajin järvi. Sitä edeltää Juumajärvi ja seuraa nimetön järvi ja Lukkolainen. Alueeseen kuuluu 39 vähintään hehtaarin laajuista vakavettä.
Fragile (Cherrellen albumi)

| Fragile Cherrelle |
| --- | --- | --- |

Studioalbumin tiedot
 Äänitetty : 1983–1984 Creation Audio (Minneapolis) Larabee Sound & Studio Masters (Los Angeles) III Mile-John Lodge Studios & Fiddler Studios (Los Angeles)
 Julkaistu: 8. huhtikuuta 1984
 Tuottaja(t): Jimmy Jam, Terry Lewis, Michael Everitt Dunlap, Isaac Suthers
 Tyylilaji: R&B, soul, dancepop, synthpop
 Kesto: 43.22
 Levy-yhtiö: Tabu
Cherrellen muut julkaisut
|   | Fragile 1984 | High Priority 1985 |
Fragile on yhdysvaltalaisen laulajan Cherrellen esikoisalbumi. Se julkaistiin Tabu Records -levy-yhtiöllä 8. huhtikuuta 1984 ja oli yksi levy-yhtiön neljästä ensimmäisestä albumista.
Albumin kappaleet sanoittivat suurimmaksi osaksi Jimmy Jam ja Terry Lewis. Albumin kappaleesta ”I Didn’t Mean to Turn You On” tuli hittikappale. Kappale sijoittui Yhdysvaltain R&B-listan sijalle 8. sekä Billboard Hot 100 -listan sijalle 79.
Kappaleet

Fragile... Handle with Care (Jimmy Jam, Terry Lewis) – 6.02
I Didn’t Mean to Turn You On (Jam, Lewis) – 7.03
Like I Will (Jam, Lewis) – 7.24
I Will Wait for You (Maxi Anderson, Isaac Suthers, Michael Everitt Dunlap) – 3.44
Who’s It Gonna Be (Harris, Lewis) – 4.36
Stay with Me (Anderson, Dunlap, Bill Champlin) – 4.03
When You Look in My Eyes (Harris, Lewis) – 4.53
I Need You Now (Suthers, Dunlap, Champlin, Dante) – 4.58
Arvostelut

AllMusic:
Foredoomed

| Foredoomed> Tiedot |
| --- | --- |
Toiminnassa:  2009–2010   2013-
Tyylilaji:  melodinen death metal
Laulukieli:  englanti
Jäsenet:  Atte Kymäläinen, laulu ja kitara   Eetu Kovapohja, basso   Asmo Jurvanen, rummut  
Aiheesta muualla
Kotisivut
Infobox OKNimi-testi OK: 
Foredoomed on suomalainen melodista death metalia soittava yhtye, joka perustettiin vuonna 2009.
Historia

Foredoomedin perusti vuonna 2009 yhtyeen laulaja-kitaristi Atte Kymäläinen. Toinen alkuperäinen jäsen oli bassoa soittanut Asmo Jurvanen. Yhtye julkaisi Karelian Elegy -nimisen demon vuonna 2010 ja hajosi tämän jälkeen.
Vuonna 2013 perustajakaksikko palautti yhtyeen aktiiviseksi ja julkaisi uuden demon, Dreamtime Storyn. Vuonna 2015 julkaistiin kolmas demo Search for Tomorrow, jonka jälkeen yhtye teki ensimmäisen live-esiintymisensä.
Foredoomed aloitti ensimmäisen täyspitkän albuminsa tekemisen vuoden 2015 lopulla ja äänittämisen vuonna 2017. Tuotannon aikana yhtyeen jäseniksi liittyivät Eetu Kovapohja sekä Joel Henrik Kaplas, joista Joelin korvasi seuraavana vuonna Jere Jolkkonen. Debyyttialbumi Ordeal julkaistiin 18. elokuuta 2017.
Toisen albumin ensimmäinen single "Worldfire" julkaistiin 1. maaliskuuta 2019. Itse yhdeksän kappaletta sisältävä albumi Chaos and Beauty julkaistiin elokuun lopulla. Äänitysten aikana rumpali Jere Jolkkonen erosi Foredoomedin studiokokoonpanosta, mutta hän on edelleen mukana yhtyeen live-esiintymisissä.
Diskografia > Studioalbumit

Ordeal (2017)
Chaos and Beauty (2019)
Diskografia > Singlet

Karelian Elegy (2010, demo)
Dreamtime Story (2013, demo)
Search for Tomorrow (2015, demo)
Worldfire (2019)
Friedrich Carl von Savigny

Friedrich Carl von Savigny
Friedrich Carl von Savigny (21. helmikuuta 1779 Frankfurt am Main – 25. lokakuuta 1861 Berliini) oli preussilainen oikeustieteilijä ja -teoreetikko, joka perusti oikeuden historiallisen koulukunnan.
Savignyn teoksista tunnetuimpana pidetään pamflettikirjoitusta Vom Beruf unserer Zeit für Gesetzgebung und Rechtswissenschaft (1814, "Aikamme kutsumuksesta lainsäädäntöön ja oikeustieteeseen"), jossa hän vastusti aikansa kodifikaatioaatetta oikeusteoriansa perusteella ja josta tuli Saksan juristikunnan käytännön ohjenuora usean sukupolven ajan. Savignyn muihin kirjoituksiin kuuluvat etenkin roomalaista oikeutta käsittelevät teokset Geschichte des heutigen Römischen Rechts im Mittelalter (1815-1831, "Roomalaisen oikeuden historia keskiajalla") ja System des heutigen Römischen Rechts (1840-1849, "Nykyisen roomalaisen oikeuden järjestelmä"), joita on pidetty korkeatasoisina kirjallisina saavutuksina.
Elämä

Savigny syntyi virka-aateliseen perheeseen, mutta jäi nuorena orvoksi ja hänestä huolehti holhooja, joka oli ammatiltaan juristi. Savigny opiskeli oikeustiedettä Marburgissa ja Göttingenissä sekä teki useita opintomatkoja muihin Saksan yliopistoihin. Savignyn puoliso oli Gunda Brentano, joka kuului saksalaisen romantiikan kannattajiin. Savigny kieltäytyi joistakin professuureista, mutta lopulta otti vastaan ensin roomalaisen siviilioikeuden professuurin Landshutin yliopistossa ja  vuonna 1810 Wilhelm von Humboldtin kutsumana professuurin vastaperustetussa Berliinin yliopistossa. Savigny toimi Berliinissä opettajana ja erilaisissa Preussin valtion korkeissa hallinto- ja tuomarintehtävissä kolmen vuosikymmenen ajan.
Savigny vastusti aikansa pyrkimyksiä koota ja yhtenäistää Saksan oikeus kansalliseksi lakikirjaksi. Tässä hänen vastustajanaan toimi etenkin oikeustieteilijä Anton Friedrich Thibau. Lopulta Bürgerliches Gesetzbuch -siviililakikirja tuli voimaan Saksassa vuonna 1900.
Teokset

Das Recht des Besitzes, 1803
Vom Beruf unserer Zeit für Gesetzgebung und Rechtswissenschaft, Heidelberg, 1814
Geschichte des römischen Rechts im Mittelalter, 1815–1831
System des heutigen römischen Rechts, Berliini, 1840–1849
Vermischte Schriften, 1850
Obligationenrecht, 1853
Das Obligationsrecht als Theil des heutigen Römischen Rechts, 1851–1853.
Aiheesta muualla

Kuvia tai muita tiedostoja aiheesta Friedrich Carl von Savigny Wikimedia Commonsissa
Abdoulaye Singaré

Abdoulaye Singaré (20. maaliskuuta 1918 Koulikoro – 19. lokakuuta 2004 Bamako) oli malilainen hallintovirkailija ja poliitikko.
Singaré opiskeli Bamakon Terrasson de Fougères -koulussa vuosina 1932–1936 ja työskenteli sen jälkeen hallintovirkailijana. Hän osallistui ammattiyhdistystoimintaan ja oli perustamassa Sudanin liittoa vuonna 1946. Singaré toimi puolueen politbyroon jäsenenä vuosina 1947–1955 ja sen äänenkannattajan L’Essorin ensimmäisenä päätoimittajana vuonna 1949. Hänet valittiin Ranskan Sudanin alueneuvostoon vuonna 1952 ja lainsäädäntökokoukseen vuonna 1956.
Singaré toimi julkisen palvelun ministerinä Ranskan Sudanin ensimmäisessä hallituksessa vuosina 1957–1959. Abdoulaye Diallon palattua Guineaan vuonna 1958 hän hoiti myös työministerin tehtäviä. Singaré oli Malin opetusministerinä vuosina 1959–1966. Häntä pidetään vuoden 1962 koulu-uudistuksen pääsuunnittelijana.
Singare vetäytyi politiikasta vuoden 1968 vallankaappauksen jälkeen, mutta joutui silti kahdesti pidätetyksi poliittisesta toiminnasta epäiltynä.
Givaudan

| Givaudan |
| --- | --- |

Osake:  SWX: GWN
ISIN:  CH0010645932
Perustettu:  1895
Kotipaikka:  Vernier, Sveitsi
Kotisivu:  www.givaudan.com
Infobox OKVirheellinen NIMI-arvo: 
Givaudan on sveitsiläinen aromaattisten yhdisteiden, aromien, tuoksujen ja värien valmistaja. Givaudan valmistaa tuotteita elintarviketeollisuuden ja panimoalan tarpeisiin. Yhtiön tuotteita käytetään laajalti myös kosmetiikka- ja hygieniatuotteissa. Yhtiöllä on sivuliike Suomessa.
Albano Pera

| Mitalit> Maa:   Italia.Miesten ammunta. Olympialaiset  | Mitalit> Maa:   Italia.Miesten ammunta. Olympialaiset  | Mitalit> Maa:   Italia.Miesten ammunta. Olympialaiset  | Maa:   Italia> Miesten ammunta. |
| --- | --- | --- | --- |
|  Hopeaa | Atlanta 1996 | Kaksoistrap |  |
| MM-kilpailut  | MM-kilpailut  | MM-kilpailut  |  |
|  Kultaa | Montecatini 1989 | Trap, joukkue |  |
|  Kultaa | Montecatini 1989 | Kaksoistrap, joukkue |  |
|  Kultaa | Moskova 1990 | Trap, joukkue |  |
|  Kultaa | Barcelona 1993 | Kaksoistrap, joukkue |  |
|  Kultaa | Nikosia 1995 | Kaksoistrap, joukkue |  |
|  Kultaa | Lima 1997 | Kaksoistrap, joukkue |  |
|  Hopeaa | Suhl 1986 | Trap, joukkue |  |
|  Pronssia | Montecatini 1989 | Trap |  |
|  Pronssia | Moskova 1990 | Kaksoistrap, joukkue |  |
|  Pronssia | Barcelona 1993 | Kaksoistrap |  |
|  Pronssia | Fagnano 1994 | Kaksoistrap |  |
|  Pronssia | Fagnano 1994 | Kaksoistrap, joukkue |  |
Albano Pera (s. 13. helmikuuta 1950) on italialainen haulikkoampuja.
Albamo Pera on saavuttanut olympialaisissa hopeaa kaksoistrapissa Atlantassa 1996. Lisäksi hän saavuttanut MM-kilpailuissa kuusi joukkuemaailmanmestaruutta ja useita himmeämpiä mitaleita.
Abdoulaye Soumaré

Abdoulaye Soumaré vuonna 1964.
Abdoulaye Soumaré (12. tammikuuta 1905 Saint-Louis – 2. lokakuuta 1964 Pariisi) oli Malin asevoimien komentaja vuosina 1960–1964.
Soumaré syntyi Senegalin Saint-Louisissa nykyisen Malin Kayesin alueelta kotoisin olleeseen perheeseen. Hän liittyi 20-vuotiaana Ranskan armeijan afrikkalaisjoukkoihin ja yleni Ranskan Sudanin armeijan everstiksi vuonna 1959. Malin liittovaltiota perustettaessa Soumaré nimitettiin sen asevoimien komentajaksi. Liittovaltion hajottua elokuussa 1960 senegalilaiset pidättivät Soumarén ja karkottivat hänet Ranskaan.
Joulukuussa 1960 Soumaré nimitettiin prikaatikenraalina Malin tasavallan asevoimien komentajaksi. Hän osallistui aktiivisesti maan armeijan rakentamiseen. Vuonna 2011 Malin presidentti Amadou Toumani Touré paljasti Bamakossa kenraali Soumarén patsaan.
Abdourahamane Diawara

Abdourahamane Diawara (s. 30. syyskuuta 1978) on guinealainen uimari. Hän kilpaili vuoden 2004 kesäolympialaisissa Ateenassa miesten 50 metrin vapaauinnissa. Hän putosi ensimmäisellä kierroksella jäätyään ensimmäisen erän viidenneksi ajalla 28,10. Hänen kokonaissijoituksensa oli 76. sija.
Abdoulie Corr

| Henkilötiedot |
| --- | --- | --- |
Syntymäaika: 9. kesäkuuta 1982 (ikä 42)
Syntymäpaikka: Banjul, Gambia
Pelipaikka: puolustaja
Pituus: 184 cm
Junioriseurat
:  Banjul Hawks
Seurat
| Vuodet | Seura | O (M) |
| 2002–2005   2006–2010   2010   2011   2011 |  Banjul Hawks    KPV    FC PoPa    VPS    Närpes Kraft | 0– 0(0)   81 0(1)   04 0(0)   02 0(0)   02 0(0) |
Maajoukkue
| 2002–2003 |  Gambia | 4 (0) |
 Seurajoukkueuran tilastot kattavat vain kansalliset sarjat, päivitetty 27. helmikuuta 2014.  Maajoukkueuran tilastot päivitetty 27. helmikuuta 2014.
Abdoulie ”Paco” Corr (s. 9. kesäkuuta 1982, Banjul, Gambia) on gambialainen entinen jalkapalloilija. Hän edusti viimeksi Vaasan Palloseuraa ja Närpiön Kraftia kaudella 2011.
Neljä ottelua Gambian jalkapallomaajoukkueessa pelannut Corr saapui Suomeen vuonna 2006 ja edusti Kokkolan Palloveikkoja viiden kauden ajan. Veikkausliigassa hän pelasi kaksi ottelua Vaasan Palloseurassa vuonna 2011.
Corr on edustanut Gambiaa maajoukkuetasolla myös kriketissä.
Heinäkuussa 2014 Corr tuomittiin neljäksi ja puoleksi vuodeksi vankeuteen yhdeksästä törkeästä huumausainerikoksesta. Oikeuden mukaan hän oli kaupannut huumeita eri puolella Suomea vuosien 2012–2013 aikana.
Gerdau

| Gerdau |
| --- | --- |

Yritysmuoto:  osakeyhtiö
ISIN:  BRGGBRACNPR8, US3737371050
Perustettu:  1961
Kotipaikka:  Porto Alegre, Rio Grande do Sul, Brasilia
Toimiala:  metalliteollisuus
Tuotteet:  terästeollisuuden tuotteet
Kotisivu:  www.gerdau.com
Infobox OKVirheellinen NIMI-arvo: 
Gerdau SA oli vuonna 2015 tuotantomäärältään maailman 17. suurin teräsyhtiö. Se valmisti tuolloin yhteensä 17,03 miljoonaa tonnia terästä. Vuonna 1961 perustetun yrityksen kotipaikka on Brasilian eteläosassa sijaitseva Porto Alegre. Konserniyhtiön osake noteerataan São Paulon, New Yorkin ja Madridin pörsseissä. Yrityksellä on noin 45 000 työntekijää ja on teollisesti läsnä 14 eri valtiossa. Sillä on operatiivista liiketoimintaa Amerikan, Euroopan ja Aasian mantereiden alueella.
Ajan henki (albumi)

| Ajan henki Juice Leskinen Slam |
| --- | --- | --- |

Studioalbumin tiedot
 Äänitetty : 1980
 Julkaistu: 1981
 Tyylilaji: suomirock
 Kesto: 46.11
 Levy-yhtiö: Johanna
Listasijoitukset
  Suomi: 2. (helmikuu 1981) 
Juice Leskisen muut julkaisut
| Kuusessa ollaan 1980 | Ajan henki 1981 | Dokumentti 1981 |
Ajan henki on Juice Leskinen Slam -yhtyeen viides ja viimeinen albumi. Se julkaistiin vuonna 1981. CD-versio levystä ilmestyi vuonna 1989. Kultalevy myönnettiin vuonna 1981. Albumi on myyty yhteensä 25 000 kappaletta.
Kappaleet

A-puoli
Mussolini perusdiini – 4.30
Taivaan tuuliin – 3.24
Manserock – 3.35
Midas – 3.49
Syys – 3.07
Myrkytyksen oireet – 4.12
B-puoli
Ajan henki – 7.06
Kone – 3.37
Svengaa kuin hirviö – 2.55
Ekumeeninen jenkka – 3.11
Kuumaa tuhkaa – 6.21
Muusikot

Juice Leskinen – laulu, kitara
Eero ”Safka” Pekkonen – urut, laulu, kitara, piano, rummut
Ila Loueranta – laulu, kitara, piano, kosketinsoittimet
Hannu Tervaharju – basso, laulu
Jari Yliaho – kitara, laulu, basso
Kari ”Kape” Peltonen – rummut
Matti A. Takala – rummut
Mika Sundqvist – laulu